Convolvulus massonii

Convolvulus massonii er en flerårig plante i vindelfamilien.

Den har en krypende eller slyngende vekst, og stengelen er opptil 4 m lang og forvedet ved basis. Bladene er eggformede, helrandede, 4–11 cm lange og 1,5–6 cm brede. Bladstilken er 1,5–4 cm lang. Blomstene er hvite med rosa bånd og 2–2,5 cm i diameter. De sitter enkeltvis eller 2–6 sammen. Planten ligner mye på Convolvulus canariensis, men kan skilles på at bladene er nesten snaue.

Convolvulus massonii er endemisk for Madeira der den finnes både på hovedøya og de mindre Desertasøyene. Den vokser i laurbærskog og på fuktige klipper ved havet. Arten har status som sårbar i IUCNs rødliste og er listet som prioritert art i Habitatdirektivets vedlegg 2.

Referanser

Eksterne lenker 
 

Vindelfamilien
Makaronesias endemiske flora
Sårbare arter på IUCNs rødliste